open-index/open-wikipedia-markdown huggingface dataset:
Half-Earth

***Half-Earth *** é unha obra divulgativa sobre a teoría da evolución, que presenta unha interpretación que procura explicar a evolución das especies na perspectiva dos xenes e non na do individuo ou da especie.

## Características 
Segundo a Teoría do xene egoísta, o xene é a unidade fundamental da evolución. Esta idea pon final a algunhas confusións que se crearon co obxectivo de explicar determinadas características físicas ou comportamentais dos seres vivos. Ollando a evolución desde o punto de vista do xene, pódense explicar mesmo fenómenos de selección de grupo. Este libro tamén é notábel por (re)introducir o concepto de meme.

A teoría de Dawkins fixa os xenes, no canto dos individuos, como os axentes sobre os que opera a evolución.
Vicente Fernández Hermida

:*Non confundir con Vicente Fernández Hermida (†1883), pai de Juan Fernández Latorre*.

**Vicente Fernández Hermida** foi un estudoso da vida popular de Galicia.

## Traxectoria 
Pertenceu ao grupo de investigadores que dirixía Florentino López Cuevillas. Fixo maquetas de casas labregas galegas para o Seminario de Estudos Galegos e participou con Cuevillas e Xaquín Lorenzo no libro *Parroquia de Velle*, do SEG, publicado en 1936, poucos días antes do inicio da guerra civil española, reeditado en 2005 polo Museo do Pobo Galego e a Deputación Provincial de Ourense.

## Notas 
## Véxase tamén 
### Bibliografía 
* 
* 

### Outros artigos 
* Santa Marta de Velle
Pablo Laso

**Pablo Laso Biurrún**, nado o 13 de outubro de 1967 en Vitoria, é un ex xogador e adestrador profesional español de baloncesto que actualmente adestra o Saski Baskonia da Liga ACB.

## Palmarés 
### Xogador 
;Baskonia
* **Copa do Rei: (1)**
** 1995

;Real Madrid
* **Copa Saporta: (1)**
** 1997

### Adestrador 
* **Liga ACB: (6)**
** 2013, 2015, 2016, 2018, 2019, 2022
* **Copa do Rei: (6)**
** 2012, 2014, 2015, 2016, 2017, 2020
* **Supercopa de España de Baloncesto: (6)** 
** 2012, 2013, 2014, 2018, 2019, 2020
* **Euroliga: (2)**
** 2015, 2018
* **Copa Intercontinental: (1)**
** 2015

## Véxase tamén 
### Ligazóns externas 
* Ficha en ACB.com
I Can Hear the Heart Beating as One

***I Can Hear the Heart Beating as One*** é o oitavo álbum da banda estadounidense de indie rock Yo La Tengo, publicado o 22 de abril de 1997 a través do selo Matador Records. Foi producido por Roger Moutenot e expande o pop baseado en guitarras do seu traballo anterior, *Electr-O-Pura*, para abarcar unha maior variedade de xéneros, como bossa nova, krautrock e música electrónica. A meirande parte das cancións tratan sobre emocións melancólicas e van dende baladas curtas e fráxiles ata disonancias de longa duración.

Tras o seu lanzamento o álbum chegou ao número 19 da lista ''Billboard's Heatseekers Albums*, convertémdose no primeiro disco de Yo La Tengo en entrar nas listas. Tes temas do traballo, "Autumn Sweater", "Sugarcube" e a versión "Little Honda", publicáronse como sinxelos. O álbum en xeral foi aclamado pola crítica que eloxiou a habilidade da banda para expandir con éxito os límites de case calquera estilo de pop. É amplamente considerado un dos mellores traballos do grupo e é incluído con frecuencia en listas dos mellores álbums de distintas publicacións. No ano 2010 a revista *Rolling Stone'' situouno no número 86 da súa lista dos 100 mellores álbums dos 90.

## Listaxe de cancións 
## Notas
Children of God

***Children of God*** é o quinto álbum de estudio da banda estadounidense de rock experimental Swans, publicado o 19 de outubro de 1987 a través do selo Caroline Records.

## Listaxe de cancións 
;Edición orixinal

;Reedición de 1997 *Children of God/World of Skin*

## Notas
Head (álbum)

***Head*** é o álbum de estrea da banda estadounidense de noise rock The Jesus Lizard, publicado no ano 1990 a través do selo Touch and Go Records. É o seu primeiro lanzamento en contar cun batería, neste caso con Mac McNeilly.

## Listaxe de cancións 
A versión en CD inclúe o EP *Pure* (1989):
#"Blockbuster" – 3:29
#"Bloody Mary" – 1:59
#"Rabid Pigs" – 2:09
#"Starlet" – 2:42
#"Happy Bunny Goes Fluff-Fluff Along" ("Breaking Up Is Hard to Do") – 3:54

## Notas
Fiare Banca Ética

**Fiare Banca Ética** é un banco cooperativo de finanzas éticas.
## Traxectoria 
Naceu da unión de dous proxectos de finanzas éticas, da Banca Popolare Etica de Italia e de Fiare do Estado Español.

Segundo o informe *Finanzas Éticas e Sustentábeis en Europa* presentado no Parlamento Europeo en 2019 non precisou ningunha axuda na crise económica de 2008-2013.

## No Estado español 
En 2016 os maiores investimentos no Estado español foran dous proxectos de covivenda para séniors en Madrid e Cuenca. No ano 2019 asinou un acordo de colaboración comercial e financeiro coa Confederación Empresarial Española da Economía Social (CEPES).

En 2019 tiña oficinas en Bilbao e Madrid e unha delegación en Barcelona e na Galiza, grupos de iniciativa territorial e os proxectos que recibiran máis financiamento foran os de inserción social e laboral.

## Notas 
## Ligazóns externas 
*Páxina web
*Artigo en eldiario.es.
Rembrandt Pussyhorse

***Rembrandt Pussyhorse*** é o álbum de estudio da banda estadounidense de rock experimental Butthole Surfers, publicado o 18 de abril de 1986 a través do selo Touch and Go Records. Todos os temas foron compostos e producidos por Butthole Surfers, agás "American Woman", escrito por Randy Bachman, Burton Cummings, Jim Kale e Garry Peterson de The Guess Who, e "Perry", que colle prestada a melodía da sintonía da serie *Perry Mason*, protagonizada por Raymond Burr.

*Rembrandt Pussyhorse* foi reeditado por Latino Buggerveil no ano 1999. Tanto a edición orixinal como a de Latino Buggerveil en CD inclúen o EP de 1985 *Cream Corn from the Socket of Davis*.

## Listaxe de cancións 
Todos os temas escritos por Butthole Surfers agás onde se indique.

### Cara 1
### Cara 2
### Cancións extra da reedición estadounidense en CD 
# "Moving to Florida" – 4:32
# "Comb" – 4:57
# "To Parter" – 4:20
# "Tornadoes" – 2:36

*Cortes 10-13 do EP *Cream Corn from the Socket of Davis*.
Arquieparquía católica ucraína de Ivano-Frankivsk

A **arquieparquía de Ivano-Frankivsk** é unha sé metropolitana da Igrexa católica bizantina ucraína. En 2016 tiña 574.853 bautizados sobre unha poboación total de 765.121 habitantes.

## Territorio 
A arquieparquía abrangue oito distritos na parte setentrional da rexión de Ivano-Frankivsk, en Ucraína. A sé arquiepiscopal é a cidade de Ivano-Frankivsk (Stanislaviv até 1962), onde está a catedral da Resurrección. O territorio está dividido en 391 parroquias.

## Historia 
A **eparquía de Stanislaviv** foi erixida o 26 de marzo de 1885 en territorios da arquieparquía de Lviv. O seminario diocesano, dedicado a san Xosafat foi creado o 13 de setembro de 1893.

O 5 de xuño de 1930 cedeu parte do seu territorio para o estabelecemento da eparquía de Maramureș. O 20 de abril de 1993 cedeu parte do seu territorio para o estabelecemento da eparquía de Kolomyia-Chernivtsi.

O 27 de xuño de 2001 foron beatificados os seus bispos Hryhorii Khomyshyn, Ivan Sleziuk e Symeon Lukach.

O 21 de novembro de 2011 a eparquía foi elevada ao rango de arquieparquía metropolitana.
## Episcopoloxio 
;Bispos de Stanislaviv
*Yulian Pelesh (27 de marzo de 1885 - 22 de setembro de 1891, nomeado bispo de Przemyśl, Sambor e Sanok)
*Yulian Sas-Kuilovskyi (22 de setembro de 1891 - 19 de xuño de 1899, nomeado arcebispo de Lviv)
*Andrei Sheptytskyi (19 de xuño de 1899 - 12 de decembro de 1900, nomeado arcebispo de Lviv)
** *Sé vacante, administrador apostólico Vasyl Fatsievych (12 de decembro de 1900 - 6 de maio de 1904).*
*Hryhorii Khomyshyn (6 de maio de 1904 - 17 de xaneiro de 1947, finado)
*Ivan Sleziuk (17 de xaneiro de 1947 - 2 de decembro de 1973, finado)
** *Sé vacante, administrador apostólico Sofron Dmyterko (2 de decembro de 1973 - 16 de xaneiro de 1991).*
;Bispos de Ivano-Frankivsk
*Sofron Dmyterko (16 de xaneiro de 1991 - 7 de novembro de 1997, retirado)
*Sofron Mudryi (7 de novembro de 1997 - 2 de xuño de 2005, retirado)
;Arcebispos de Ivano-Frankivsk
*Volodymyr Viityshyn (dende o 2 de xuño de 2005)
## Véxase tamén 
### Ligazóns externas 
*Páxina web oficial .
*Perfil en GCatholic.org .
Bayi Rockets

Os **Bayi Shuanglu Dianchi Rockets** (chinés: 八一双鹿电池火箭), tamén coñecidos como **Bayi Shuanglu Dianchi**, **Bayi Army Rockets** ou **Bayi Rockets**, son un equipo profesional de baloncesto da China con sede na cidade de Ningbo (Zhejiang). Os Rockets son un dos equipos máis exitosos da Chinese Basketball Association (CBA), máxima competición do baloncesto chinés, tendo gañado até oito títulos de liga, récord só igualado polos Guangdong Southern Tigers. Alén diso, o club xa gañara 34 títulos nacionais antes da fundación da CBA. O equipo xoga os seus partidos como local no Youngor Arena, recinto con capacidade para 5.000 espectadores. Ocasionalmente, o equipo é chamado **Bayi Deers**, xa que as mascotas do seu principal patrocinador, Pairdeer, son un par de cervos (en inglés: *deer*).

## Historia 
Os fundadores dos Bayi Rockets serviron no Exército Popular de Liberación, sendo o nome do club, "Bayi", unha homenaxe do aniversario da fundación do EPL: o 1 de agosto (八一, "Bayi" quere dicir "oito un" en chinés). Os Rockets non son o único co club do deporte chinés co nome de "Bayi" en homenaxe ao exército. Algúns exemplos son o Bayi Kylin da WCBA feminina, e os clubs de fútbol Bayi Xiangtan (feminino) e Bayi Zhengbang (masculino). Os Bayi Rockets teñen unha ampla historia anterior á actual Chinese Basketball Association (CBA). De feito, antes da temporada inaugural da CBA o club tiña gañado 34 títulos nacionais. Os Rockets gañaron os seis primeiros títulos da CBA (desde 1996 até 2001) e posteriormente en 2003 e 2007.

## Xogadores 
### Destacados 
* Adiljan Jun
* Mo Ke
* Wang Lei
* Li Nan
* Mu Tiezhu
* Zou Yuchen
* Liu Yudong
* Wang Zhizhi

## Títulos 
**Liga da China**
***Campións** (8): 1996, 1997, 1998, 1999, 2000, 2001, 2003, 200
**Subcampións* (3): 2002, 2004, 2006

## Véxase tamén 
### Ligazóns externas 
* Páxina do equipo na web oficial da CBA
Nora Roberts

**Eleanor Marie Robertson**, nada en Silver Spring (Maryland) o 10 de outubro de 1950, é unha escritora de *best-sellers* estadounidense, dentro do xénero da novela romántica e de suspense co nome de **Nora Roberts** e de literatura fantástica co nome de **J. D. Robb**. Foi a primeira escritora incluída no Salón da Fama dos Escritores Románticos dos Estados Unidos. A partir de 2011, as súas novelas totalizaron 861 semanas na Lista de Best-Sellers do New York Times, incluíndo 176 semanas na posición número un.

Publicou tamén unha historia nunha revista co pseudónimo de Jill March. Ademais, na súa publicación no Reino Unido, a serie *Born In* foi editada co pseudónimo de Sarah Hardesty, mais non volveu traballar con ese editor.

## Traxectoria 
Eleanor Marie Robertson foi a menor e única nena de cinco irmáns. Foi educada durante un tempo nunha escola católica antes de casar moi nova con Ronald Aufem-Brinke contra os desexos dos seus pais e establecerse en Keedysville, Maryland. Traballou como secretaria legal, mais despois do nacemento dos seus dous fillos permaneceu na casa. O matrimonio acabou en divorcio en 1983.

Comezou a escribir durante unha tormenta en febreiro de 1979, e a súa primeira novela, *Irish Thoroughbred*, apareceu en 1981, publicada por Silhouette. Para asinar as súas novelas románticas empregou o diminutivo do seu nome e apelidos, Nora Roberts. As iniciais "J. D." son dos seus fillos, Jason e Dan, mentres que "Robb" é unha forma apocopada de Robertson. Ao comezar a serie, escollera o pseudónimo de D. J. MacGregor, mais cambiouno porque xa o empregara outro autor. Moitos lectores e estudosos da ficción romántica atribúen a transformación cara a unha heroína romántica máis forte en parte á habilidade de Roberts para desenvolver personaxes e narrar unha boa historia.

En 1997, outra novelista romántica, Janet Dailey, admitiu que copiou repetidamente a obra de Roberts. Esta práctica descubriuse cando unha lectora de Roberts leu *Sweet Revenge*, de Roberts, e *Notorious*, de Daley; ao comparalas, notou os parecidos e colgou en Internet as pasaxes parecidas. Roberts recibiu unha compensación económica que dedicou a causas literarias.

## Notas 
## Véxase tamén 
### Bibliografía 
*Little, Denise and Laura Hayden, *The Official Nora Roberts Companion*, Berkley Books, 2003, ISBN 0-425-18344-0.
*"Stolen Kisses", *Entertainment Weekly* Issue #392
### Ligazóns externas 
* Páxina oficial
* Páxina oficial de J.D. Robb
* Blog oficial
* Forum in Death, foro de fans de J.D.
* 
* Universo Romance  
* Nora Roberts
* Nora Roberts e J.D. Robb en e-románticos
Helena de Anjou

miniatura|Helena de Anjou
**Helena de Anjou** (en serbio: Јелена Анжујска, *trans.* *Jelena Anžujska*), nada aprox. en 1236 e finada o 8 de febreiro de 1314, foi a raíña consorte do Reino de Serbia, esposa de Estevo Uroš I e nai dos reis Dragutin e Milutin.

Helena era católica e naceu en aprox. 1236. As súas orixes non son coñecidas con certeza. A biografía do Arcebispo Danilo di que «pertencía a unha familia francesa» e un continuador da obra afirma que «a familia era de sangue real ou imperial».  Fine polo menos especifica que Helena era «de orixe católica e francesa», probabelmente da Casa de Valois.  Segundo Europäische Stammtafeln, descendía dunha rama da familia do emperador bizantino e a casa real húngara, nese caso é posíbel que sexa a irmá de María Anxelina, a esposa de Ansel de Chaurs ou Cayeux, tamén coñecido como Anselmo de Keu, o capitán xeneral en Albania de Carlos I de Nápoles. Carlos I de Nápoles menciónaa como un familiar nunha carta con data de 1273.

Por algún tempo, foi o gobernante de Zeta, Travunia, Plav e Poibarje. Durante ese tempo Serbia estaba dividida en tres partes, e os gobernantes das outras dúas partes foron Dragutin e Milutin. Helena converteuse en monxa da Igrexa de San Nicolao en Shkodër, onde morreu o 8 de febreiro de 1314.

Fundou a primeira escola para nenas na Serbia medieval. O palacio de Helena atópase na actual Kósovo, na cidade de Brnjak (ás veces chamado «Brnjaci», pero non é o sitio co mesmo nome en Bosnia e Herzegovina), na montaña de Mokra Gora (que non debe confundirse coa aldea de Mokra Gora), onde se atopa a escola. Á parte deste palacio, posuía a aldea de Jelač na montaña de Rogozna. Do mesmo xeito que outros Nemanjićs, construíu mosteiros. Construíu o mosteiro de Gradac, onde está enterrada, a igrexa de San Nicolao en Shkodër onde morreu, e o mosteiro de Shirgj.

Helena de Anjou foi canonizada pola Igrexa ortodoxa serbia. A súa festa é o 12 de novembro.

Helena casou con Uroš I ao redor de 1245.  Con Uroš I tivo polo menos catro fillos:

* Dragutin, rei serbio 1276-1282.
* Milutin, rei serbio 1282-1321.
* Stefan.
* Brnča, filla.
## Notas 
## Véxase tamén
### Ligazóns externas 
* Wikimedia Commons alberga unha categoría multimedia sobre **Helena de Anjou**.ligazón=|alt=|20x20px
* Srpsko nasleđe: Nemanjići i žene (en serbio).
* Manastir Gradac: Gradila ga Jelena Anžujska (en serbio).
* Portreti kraljevske porodice Nemanjića na istočnom zidu Sopoćana (en serbio).
Leave Home

***Leave Home*** é o segundo álbum de estudio da banda estadounidense de punk rock Ramones, publicado o 10 de xaneiro de 1977 a través do selo Sire Records. As cancións do disco foron escritas inmediatamente despois de rematar de compoñer os temas do seu anterior traballo. O álbum tivo un maior valor de produción que a súa estrea, e ten tempos máis rápidos. A fotografía da portada foi tomada por Moshe Brakha, e a contraportada, que se convertería no logotipo do grupo, foi deseñada por Arturo Vega. Editáronse tres sinxelos do álbum, pero só un deles chegou a entrar nas listas. O disco tamén foi promovido con varias xiras nos Estados Unidos e Europa.

As cancións de *Leave Home* concéntranse en varios temas, sendo o estilo musical tamén diverso. Algunhas cancións están máis orientadas cara ao pop, mentres que outras, como "Gimme Gimme Shock Treatment" e "Pinhead", están cheas de guitarras distorsionadas e teñen unha sonoridade máis punk rock. A canción "Carbona Not Glue" foi quitada do álbum debido a que potencialmente violaba a marca rexistrada do quitamanchas Carbona. O tema foi substituído por "Babysitter" no Reino Unido e por "Sheena Is a Punk Rocker" nos Estados Unidos (antes de incluílo en *Rocket to Russia*); tanto "Carbona" como 
"Babysitter" aparecen na edición expandida de 2001.

A recepción da crítica foi en xeral favorable, con varios críticos sinalando que se asemellaba demasiado ao seu álbum de estrea. Os críticos tamén dixeron que o traballo era menos innovador que a súa estrea, pero tiña pezas humorísticas e amenas. O disco só chegou ao número 148 da lista *Billboard 200* a pesar da aclamación da crítica e de que os membros da banda agardaban un maior éxito comercial.

## Listaxe de cancións 
### Edición orixinal 
### Reedición estadounidense
### Reedición británica
### Edición expandida en CD de 2001
**Nota**
* Cortes 16-31 gravados ao vivo no The Roxy en Hollywood, CA (8/12/76).

## Notas
Slip It In

***Slip It In*** é o cuarto álbum de estudio da banda estadounidense de hardcore punk Black Flag, publicado en decembro de 1984 a través do selo SST Records.

*Slip It In* é unha extensión do son que Black Flag utilizou no seu segundo álbum *My War*: pesado, catártico, intenso, denso e progresivo. Nese momento Black Flag estaba considerada por moitos unha das bandas líderes da escena punk estadounidense. O álbum seguiu os arranxos de cancións máis novos e longos que a banda desenvolvería ata a súa disolución. Tamén conta co desenvolvemento adicional de Henry Rollins como compositor, contribuíndo en catro dos oito temas do disco. O traballo tamén amosou o aumento do uso de instrumentos musicais por parte do grupo, onde Greg Ginn demostra o seu estilo tocando cada vez máis complexo.

## Listaxe de cancións
Castro da Trinidade

**Castro da Trinidade** ou Monte da Trinidade (chamado Castro de Flores, no concello de Lourenzá, co código GA27027012), é un castro de cumio fortificado situado no concello de Mondoñedo. En 2008 atopouse un machado votivo de bronce, só hai outros dous machados votivos semellantes en Galicia. O Machado duns 10&nbsp;cm, ten representado un torque. A peza está en exposición no Museo do Castro de Viladonga.

## Descrición
miniatura|esquerda|Machado votivo de Castro Trinidade, Mondoñedo. No Museo do Castro de Viladonga.
O castro está situado no cumio do monte Trinidade. Un penedo rochoso ao redor do cal existe unha canteira, Canteira Trinidade, que foi comendo o penedo. O castro foi catalogado en 1995. O 11 de marzo de 2016 a xefa do Servizo de Patrimonio de Lugo xunto co arqueólogo da Xunta en Lugo propuxeron excluír o castro do catálogo da Xunta. O 13 de xuño de 2016 aprobouse o PXOM de Mondoñedo no que aparece o castro catalogado como Castro da Trinidade. A canteira foi denunciada por Adega polos danos causados ao castro. A Consellería de Economía, Emprego e Industria respondeu a esta denuncia que a empresa achegou evidencias de que o castro está proposto para a súa exclusión do preinventario da Xunta de Galicia.

## Notas
Mar de Libia

O **mar de Libia** (en grego , en latín *Libycum Mare*, en árabe *البحر الليبي*) é a porción do mar Mediterráneo ao norte da costa de África na costa da antiga *Libia*, é dicir Cirenaica, e Marmárica
(a costa do que hoxe é o Leste de Libia e o Exipto occidental, entre Tobruk e Alexandría). Esta denominación utilizouse por antigos xeógrafos que describen o sur do Mediterráneo, pero o termo tamén é usado en viaxes modernas por escritores e cartógrafos. A costa meridional de Creta que bordea o Mar de Libia inclúe as Montañas de Asterousia e a Chaira de Mesara, esta área é o lugar dun considerable asentamento da Idade de Bronce, que inclúe os sitios de Kommos, Hagia Triada e Phaistos.

Agás Creta, outras illas do Mar de Libia son Gavdos, Gavdopoula, Koufonisi e Chrysi.

Ao leste atópase o Mar Levantino, ao norte o Mar Xónico, e ao oeste o estreito de Sicilia.

## Notas
## Véxase tamén 
### Outros artigos 
*Golfo de Sidra
Ordenanzas de 1311

As **Ordenanzas de 1311** foron unha serie de regulacións impostas ao rei Eduardo II de Inglaterra pola alta nobreza e o clero de Inglaterra para restrinxir o poder do rei. Os vinte e un asinantes das Ordenanzas son coñecidos como os señores ordenantes (Lords Ordainers), ou simplemente os ordenantes (Ordainers). Os reveses a Inglaterra durante a Primeira Guerra de Independencia Escocesa, combinados coas políticas fiscais reais, vistas como abusivas, estableceron os antecedentes para a escritura das Ordenanzas, nas que un consello de baróns apropiouse da maioría dos privilexios administrativos do monarca. As Ordenanzas recollen as Provisións de Oxford e as Provisións de Westminster, dos anos 1250; pero a diferenza das Provisións, as Ordenanzas contiñan novas relacións á reforma fiscal, redirixindo especificamente ingresos do tesouro real ao tesouro público.

Outros temas foron tamén decisivos para a súa concepción. Estaban particularmente descontentos con Piers Gaveston, o favorito do rei, a quen os baróns consecuentemente desterraron do reino. Eduardo II aceptou as Ordenanzas unicamente baixo coacción, e seguiu unha longa loita pola súa revogación, que non acabou ata que Thomas Plantagenet, conde de Lancaster, foi executado en 1322.

## Véxase tamén 
### Outros artigos 
* Provisións de Oxford 
* Provisións de Westminster
### Ligazóns externas 
* Texto das Ordenanzas
Peter Hans Kolvenbach

**Peter Hans Kolvenbach**, nado o 30 de novembro de 1928 en Druten (Países Baixos) e finado o 26 de novembro de 2016 en Beirut (Líbano), foi o 29º xeneral da Compañía de Xesús.
## Traxectoria 
### Primeiros anos 
Naceu o 30 de novembro de 1928 en Druten, onde pasou a súa infancia e mocidade, e cursou os seus estudos secundarios no Colexio Canisio de Nijmegen. O 7 de setembro de 1948 comezou o novizado na Compañía de Xesús en Mariendaal. Logo de completar os estudos de Filosofía no Berchmanianum de Nijmegen, foi enviado ao Líbano, onde doutorouse en Teoloxía pola Universidade San Xosé de Beirut. O 29 de xuño de 1961 foi ordenado sacerdote da Igrexa católica armenia.

Pasou os seguintes anos dedicado á investigación, especificamente lingüística. Entre 1964 e 1976 ensinou Lingüística xeral e oriental na Haia e en París, para volver despois a Beirut, onde foi profesor de Lingüística xeral e Armenio na Universidade San Xosé, até 1981, cando foi nomeado reitor do Pontificio Instituto Oriental.

### Xeneral dos xesuítas 
O 7 de agosto de 1981 o xeneral Pedro Arrupe sufriu unha trombose cerebral no avión de volta a Roma. Malia vivir por dez anos máis, quixo renunciar como xeneral, e propuxo a Vincent O'Keefe como sucesor interino. Porén, o papa Xoán Paulo II interveu e nomeou a Paolo Dezza como interino. Dous anos máis tarde, o mesmo papa permitiu aos xesuítas elixir a un novo xeneral, e na Congregación Xeral da Compañía de setembro de 1983 foi elixido o p. Kolvenbach.

### Renuncia 
O 2 de febreiro de 2006 Kolvenbach informou á súa congregación da súa intención de renunciar en 2008, ao cumprir 80 anos. O 14 de xaneiro de 2008 a orde aceptou a súa renuncia e elixiu a Adolfo Nicolás como sucesor. Kolvenbach finou en Beirut o 26 de novembro de 2016.
## Notas
Natasha Lee

**Natasha Lee Suárez**, tamén coñecida como **Tasha Lee**, nada en Malaisia o 13 de xullo de 1988, é unha xogadora de hóckey a patíns española. É a xogadora co mellor palmarés do hóckey a patíns mundial, tendo gañado todos os títulos posibles, tanto a nivel de clubs como de seleccións. Dende 2018 é xogadora do Hostelcur Gijón da OK Liga Feminina. onde iniciouse na práctica do hóckey a patíns no Colexio del Llano, en Asturias.

## Palmarés 
### Gijón Hockey Club 
* **1 OK Liga:** 2008-09
* **2 Copas de Europa:** 2007 e 2009
***1 Copa da Raíña:** 2019

### Club Patí Voltregà 
* **5 OK Ligas:** 2011, 2012, 2013, 2014 e 2016
* **3 Copas da Raíña:** 2011, 2014 e 2017
* **4 Copas de Europa:** 2011, 2013, 2016 e 2017

### Selección española 
* **4 Campionatos de Europa:** 2009, 2011, 2013 e 2015
* **3 Campionatos do Mundo:** 2008, 2016 e 2017

## Notas 
## Véxase tamén 
### Ligazóns externas 
* Ficha de Natasha Lee no sitio web de World Skate Europe
Cohen

O apelido **Cohen** pode estar referido ás seguintes persoas:

## Artes e espectáculo 
***Avishai Cohen** (nado en 1970), músico de jazz israelí;
***Arnaldo Cohen** (nado en 1948), pianista brasileiro;
***Bruce Cohen** (nado en 1961), produtor de cine e de televisión dos Estados Unidos;
***David Samuel Cohen** ou **David X, Cohen** (nado en 1966), escritor, guionista e produtor dos Estados Unidos;
***Izhar Cohen** (nado en 1951), cantante israelí vencedor do Festival de Eurovisión en 1978;
***Larry Cohen** (nado en 1941), director e produtor de cine dos Estados Unidos;
***Rob Cohen** (nado en 1949), director de cine dos Estados Unidos;

## Ciencias 
* **Bram Cohen** (nado en 1975), informático estadounidense;
* **Henri Cohen** (nado en 1947), matemático francés especialista en teoría de números;
* **Henry Cohen** (1900-1977), médico e historiador da medicina británico;
* **Paul Cohen** (1934-2007), matemático dos Estados Unidos;
* **Samuel Cohen** (1921-2010), físico dos Estados Unidos, pai da bomba de neutróns;

## Deporte 
* **Avi Cohen** (1956-2010), futbolista israelí;
* **Ben Cohen** (nado en 1978), xogador de rugby británico;
* **Chris Cohen** (nado en 1987), futbolista inglés;
* **George Cohen** (nado en 1939), exfutbolista inglés;
* **Sacha Cohen** ou **Alexandra Pauline Cohen** (nada en 1984), ex-patinadora artística dos Estados Unidos.
* **Tiffany Cohen** (nada en 1966), nadadora dos Estados Unidos;

## Humanidades e literatura 
* **Albert Cohen** (1895-1981), escritor suízo de expresión francófona;
* **Gerald Cohen** (1941-2009), filósofo marxista canadense;
* **Henry Cohen** (1806-1880), numismático; bibliófilo e músico francés;
* **Hermann Cohen** (1842-1918), filósofo alemán xudeu;
***Leonard Cohen** (1934-1916), poeta, novelista e cantante canadense;
***Octavus Roy Cohen** (1891-1959), escritor estadounidense.
***Rose Cohen** (1894-1937), feminista e sufraxista británica;
***Sacha Baron Cohen** (nado en 1971), humorista e actor inglés.

## Política 
* **Eli Cohen** (1924-1965), espía israelí;
* **Job Cohen** (nado en 1947), político neerlandés;
* **Pierre Cohen** (nado en 1950), político socialista francés;

## Véxase tamén 
* **Claude Cohen-Tannoudji** (nado en 1936), Premio Nobel de Física en 1997.
Parque empresarial de Mondoñedo

O **parque empresarial de Mondoñedo** é unha superficie comercial de 70 mil metros cadrados situada a catro quilómetros de Mondoñedo. Ten acceso directo á estrada N-634.

## Notas
## Véxase tamén 
### Ligazóns externas
Xulio Alonso Cuevillas

**Xulio Alonso-Cuevillas Álvarez Seara**, nado en Ourense e finado na mesma cidade en 1936, foi un avogado do estado galego, irmán da nai e, por tanto, tío de Florentino López Cuevillas.

## Traxectoria 
[miniatura|300px|Nunha homenaxe a [Marcelo Macías en 1917, de pé (de esq. a der.): Losada Diéguez, José Osorio Martínez, Julio A. Cuevillas, Emilio Vázquez Pardo e Jesús Soria. Sentados: Manuel Cambón Fraga, Antonio Gaite Lloves, Benito Fernández e Emilio Amor.]]
Estudou a carreira de dereito na Universidade de Santiago de Compostela. O título de licenciado foille expedido en 1888. En 1892 aprobou a oposición de avogado do estado.

Foi amigo de Ramón María del Valle-Inclán. Afeccionado ós estudos históricos e filosóficos, publicou na revista *Nós* os artigos "O monopolio do comercio do diñeiro" e "Un punto de vista do nazonalismo":

## Notas 
## Véxase tamén 
### Bibliografía 
* 
* 

### Outros artigos 
*Florentino López Cuevillas (sobriño)
### Ligazóns externas 
* Necrolóxica *Vida Gallega*, n.º 678. 15/11/1936
Group Sex

***Group Sex*** é o álbum de estrea da banda estadounidense de hardcore punk Circle Jerks, publicado o 1 de outubro de 1980 a través do selo Frontier Records. O disco está formado por 14 cancións en 15 minutos e está considerado un fito no hardcore punk. Foi incluído no libro *1001 Albums You Must Hear Before You Die*.

## Listaxe de cancións 
## Notas
Earth A.D./Wolfs Blood

***Earth A.D./Wolfs Blood*** é o segundo álbum da banda estadounidense de horror punk Misfits, publicado en decembro de 1983 a través do selo Plan 9 Records. É o seu derradeiro álbum en contar co membro fundador e vocalista principal Glenn Danzig. Danzig realizou o seu último concerto co grupo dous meses despois do lanzamento do álbum. É notablemente máis duro e rápido que os seus anteriores lanzamentos, amosando un son máis hardcore punk.

Orixinalmente editado como un LP de nove cancións, posteriormente foi lanzado cos tres temas do sinxelo "Die, Die My Darling": "Die, Die My Darling", "Mommy, Can I Go Out and Kill Tonight?" e "We Bite".

Metallica versionou "Die, Die My Darling" para o seu álbum de versións de 1998 *Garage Inc.*, así como "Green Hell", que versionaron orixinalmente para o seu álbum de 1987, *The $5.98 EP: Garage Days Re-Revisited*, como parte dun *medley* con "Last Caress". A banda británica de metal extremo Cradle of Filth versionou "Death Comes Ripping" para o seu disco de 1999 *From the Cradle to Enslave*. O grupo sueco de black metal Marduk fixo unha versión de "Earth A.D." no seu EP *Obedience*.

En xullo de 2015, Misfits tocou todo o álbum no festival This Is Hardcore.

## Listaxe de cancións 
## Notas
Damned Damned Damned

***Damned Damned Damned*** é o álbum de estrea da banda inglesa de punk rock The Damned, publicado o 18 de febreiro de 1977 a través do selo Stiff Records. Producido por Nick Lowe, *Damned Damned Damned* foi o primeiro disco editado por un grupo británico de punk rock.

## Listaxe de cancións 
## Notas
Xoana da Torre

**Xoana de Inglaterra**, nada en Londres o 5 de xullo de 1321 e finada en  o 7 de setembro de 1362, coñecida como **Xoana da Torre,** polo seu nacemento na Torre de Londres, foi a primeira esposa e raíña consorte de David II de Escocia. Foi a filla máis nova de Eduardo II de Inglaterra e de Isabel de Francia.

## Véxase tamén
Plastic Surgery Disasters

***Plastic Surgery Disasters*** é o segundo álbum da banda  de punk rock Dead Kennedys, publicado en novembro de 1982 a través dos selos Alternative Tentacles e Faulty Products. Gravado en San Francisco no mes de xuño de 1982, foi producido polo guitarrista do grupo East Bay Ray e o prolífico produtor de punk rock Thom Wilson. O disco é máis escuro e ten máis influencias hardcore que a súa estrea *Fresh Fruit for Rotting Vegetables* como resultado do intento da banda de expandir o son e o estado de ánimo que conseguiran co seu sinxelo de 1980 "Holiday in Cambodia". Foi o primeiro álbum en contar co batería D.H. Peligro, e é o favorito do líder Jello Biafra.

Foi reeditado co EP *In God We Trust, Inc.*, que son as oito últimas cancións do CD. A fotografía da portada é "Hands", do fotógrafo Michael Wells. A mesma imaxe foi usada por outra banda de punk rock de San Francisco chamada Society Dog para o seu EP *.....Off of the Leash*, publicado en 1981. A meirande parte das edicións do álbum inclúen un libreto coas letras e pezas de collages de Biafra e Winston Smith ligados ás letras das cancións. Na reedición de 2001 a través do selo Manifesto, o comezo de "Government Flu" está nunha pista separada titulada "Advice from Christmas Past". Tamén hai un erro de escritura no CD de Manifesto onde "Bleed for Me" é titulada "Bleed for". Nas edicións orixinais en casete e vinilo a cara A son os temas 1-8 e a B os temas 9-13. Porén, nalgunhas reedicións en vinilo a cara A vai ata o tema 9 e a B contén o resto.

*Plastic Surgery Disasters* é un álbum cíclico, o que significa que o derradeiro tema, "Moon Over Marin", continua cara ao principio da primeira canción, "Government Flu".

"Moon Over Marin" foi versionada pola banda galega Siniestro Total como "La luna sobre Marín (Moon over Marin)", cara b do sinxelo de 1983 "No somos de Monforte". O tema tamén aparece como canción extra na reedición do seu álbum *Siniestro Total II: El Regreso*.

## Listaxe de cancións 
## Notas
Parque nacional de Khao Sam Roi Yot

O **Parque nacional mariño de Khao Sam Roi Yot** (en tailandés, เขาสามร้อยยอด) é unha área protexida do centro de Tailandia, na provincia de Prachuap Khiri Khan. Ten 98,08&nbsp;km2 de extensión, dos cales 20,88&nbsp;km2 son zonas mariñas. Foi declarado parque nacional en 1966, sendo o cuarto do país e o primeiro de carácter mariño.

## Fauna 
Entre os animais que habitan no parque se inclúen o serau chinés (*Nemorhaedus sumatraensis*), o langur de anteollos (*Trachypithecus obscurus*), así como moitas especies de aves. No mar, aparece ocasionalmente o golfiño do río Irawadi (*Orcaella brevirostris*).

## Xeografía 
Atópase na costa occidental do golfo de Tailandia. Presenta variedade de paisaxes, desde montañas de calcaria con máxima altitude de 605 msnm, a marismas de auga doce, chairas costeiras, praias e illa fronte á costa.

## Notas 
## Véxase tamén
How Could Hell Be Any Worse?

***How Could Hell Be Any Worse?*** é o álbum de estrea da banda estadounidense de punk rock Bad Religion, publicado o 19 de xaneiro de 1982 a través do selo Epitaph Records. Editado case un ano despois do seu EP *Bad Religion*, foi financiado por un préstamo de 3 000 dólares do pai do guitarrista Brett Gurewitz. O seu éxito sorprendeu ao grupo cando vendeu 10 000 copias nun ano.

*How Could Hell Be Any Worse?* gravouse en dous períodos distintos no estudio Track Record Studios en North Hollywood, California, durante os meses de outubro e novembro de 1980 e despois en xaneiro de 1981. Despois das primeiras sesións de gravación o batería Jay Ziskrout deixou Bad Religion sendo substituído polo seu amigo e o *roadie* da banda Pete Finestone, que completou o resto do álbum. Aínda que non aparece acreditado como membro da banda, o futuro guitarrista Greg Hetson, que estaba en Circle Jerks nesa época, fixo o solo de guitarra en "Part III". *How Could Hell Be Any Worse?* foi tamén o último álbum de Bad Religion co baixista Jay Bentley en seis anos, ata o *Suffer* de 1988.

A fotografía da portada foi tomada por Edward Colver preto do Hollywood Bowl, mentres que a contraportada ten unha das ilustracións de Gustave Dore da *Divina Comedia* de Dante.

## Listaxe de cancións 
## Notas
Victim in Pain

***Victim in Pain*** é o álbum de estrea da banda estadounidense de hardcore punk Agnostic Front, publicado no ano 1984 a través do selo Rat Cage Records. O disco conta con Rob Kabula e Dave Jones, que substituíron a Adam Moochie e Raybeez no baixo e na batería respectivamente. Aínda se atopa dispoñible nun álbum compartido co seu seguinte traballo, *Cause for Alarm* (1986).

## Listaxe de cancións
Brett Gurewitz

**Brett W. Gurewitz**, nado o 12 de maio de 1962, alcumado *Mr. Brett*, é o guitarrista e compositor de Bad Religion. Tamén é o dono do selo discográfico Epitaph Records e de varias etiquetas irmás. Produciu álbums para Bad Religion, ademais de para artistas de Epitaph como NOFX, Rancid ou Pennywise. Gurewitz tamén ten un proxecto chamado Error, que tamén conta con Atticus Ross, Leopold Ross e Greg Puciato. Ademais é o cofundador da editorial de cómics e novelas gráficas Black Mask Studios.
## Traxectoria
Gurewitz fundou Bad Religion en 1980 con Greg Graffin, Jay Bentley e Jay Ziskrout. Tras publicar dous álbums e un EP, Gurewitz deixou a banda en 1983, pero regresou tres anos despois e gravou cinco álbums máis coa banda antes de asinar con Atlantic Records en 1993. O éxito do seu selo levou a Gurewitz a deixar Bad Religion novamente en 1994, dirixindo Epitaph a tempo completo. Durante ese tempo fóra de Bad Religion editou o sinxelo "Hate You" en 1996 co seu proxecto Daredevils e entrou nun período de adición ás drogas. En 1999 Gurewitz completou con éxito o seu proceso de rehabilitación e finalmente volveu unirse a Bad Religion en 2001 para compoñer e gravar o álbum *The Process of Belief* (2002).
Domantas Sabonis

**Domantas Sabonis**, nado o 3 de maio de 1996 en Portland, Oregón, é un xogador lituano de baloncesto profesional que xoga nos Sacramento Kings da National Basketball Association (NBA). É o fillo de Arvydas Sabonis, membro do Basketball Hall of Fame.

## Traxectoria profesional 
Sabonis foi elixido na 11ª posición do Draft da NBA de 2016 polos Orlando Magic. Na mesma noite do Draft foi traspasado ós Oklahoma City Thunder xunto a Ersan İlyasova e Victor Oladipo, a cambio de Serge Ibaka.

O 6 de xullo de 2017, Sabonis foi traspasado xunto a Victor Oladipo ós Indiana Pacers, a cambio de Paul George.

O 8 de febreiro de 2022, Sabonis foi traspasado xunto a Justin Holiday, Jeremy Lamb e unha elección da segunda rolda do Draft de 2023 ós Sacramento Kings, a cambio de Tyrese Haliburton, Buddy Hield e Tristan Thompson. O día seguinte, Sabonis debutou cos Kings na vitoria por 132–119 sobre os Minnesota Timberwolves, facendo 22 puntos, 14 rebotes e 5 asistencias.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Meat Puppets (álbum)

***Meat Puppets*** é o álbum de estrea da banda estadounidense de rock alternativo Meat Puppets, publicado no ano 1982 a través do selo SST Records. A diferenza dos seus lanzamentos posteriores máis coñecidos, este disco ten un son máis hardcore punk.

O disco foi gravado nuns poucos días, hai moi poucos *overdubs* e moitos dos temas son primeiras tomas. Ao igual que outros dos primeiros álbums de SST a calidade do son é máis ben irregular; hai saturación no fondo da música. A banda optou por isto xa que se sentían máis cómodos gravando ao vivo con só uns poucos micrófonos en vez de empregar técnicas convencionais de separación de estudio. En 1999, Curt Kirkwood dixo, "O primeiro [álbum] foi o noso disco de LSD. Estivemos tres días no estudio, e viaxamos todo o tempo. E foi realmente xenial, e realmente molesto tamén, porque nos volvimos tolos".

A reedición de Rykodisc de 1999 conta con todo o EP *In a Car*, ademais doutras 13 cancións extra, moitas delas descartes ou improvisacións no estudio, e un videoclip da banda interpretando "Walking Boss" ao vivo. O libreto tamén ten notas de Gregg Turkington e do batería Derrick Bostrom.

No libro de 2012 *Too High to Die: Meet the Meat Puppets* de Greg Prato, un capítulo enteiro está dedicado ao guitarrista de Soundgarden Kim Thayil explicando porque *Meat Puppets* é un dos seus álbums favoritos.

## Listaxe de cancións 
Todas as cancións escritas por Meat Puppets, agás onde se indique.

### Álbum orixinal 
# "Reward" – 1:11
# "Love Offering" – 1:28
# "Blue-Green God" – 1:22
# "Walking Boss" (Doc Watson) – 2:52
# "Melons Rising" – 0:53
# "Saturday Morning" – 1:30
# "Our Friends" – 2:11
# "Tumbling Tumbleweeds" (Bob Nolan) – 2:02
# "Milo, Sorghum, and Maize" – 2:15
# "Meat Puppets" – 1:38
# "Playing Dead" – 1:28
# "Litterbox" – 0:50
# "Electromud" – 0:47
# "The Gold Mine" – 1:02

### Cancións extra do CD de 1999 

"In a Car" - 1:21
"Big House" - 1:07
"Dolphin Field" - 1:09
"Out in the Gardener" - 1:04
"Foreign Lawns" - 0:37
"Meat Puppets" - 1:33
"Everybody's Talking" (Fred Neil) - 2:42
"H-Elenore" (Curt Kirkwood) - 1:39
"Hair" (Monitor) - 1:26
"I Got a Right" (Iggy Pop) - 2:40
"I Am a Child" (Neil Young) - 2:14
"Franklin's Tower" (Jerry Garcia, Robert Hunter, Bill Kreutzmann) - 4:52
"Milo Sorghum & Maize" - 1:32
"Electromud" - 0:45
"Love Offering" - 1:03
"Saturday Morning" - 1:11
"Magic Toy Missing" (Curt Kirkwood) - 1:28
"Unpleasant" (Curt Kirkwood, Derrick Bostrom) - 1:02

* Pistas 15-19 procedentes do EP *In a Car*.

## Notas
3/5

***3/5*** é o álbum de estrea da banda estadounidense de indie rock Les Savy Fav, publicado o 1 de xullo de 1997 a través do selo Self-Starter Foundation.

## Listaxe de cancións 
## Notas
Wismar

A cidade  hanseática de  **Wismar** é a cidade capital do distrito de  Mecklemburgo Noroccidental, no estado federado de  Mecklemburgo- Pomerania Occidental, Alemaña. Está situada a beiras do mar Báltico na baía de Wismar, que goza da protección da illa de Poel. Conta cunha poboación de 44 484 persoas.

O centro histórico da cidade foi declarado Patrimonio da Humanidade pola Unesco no ano 2002 xunto co centro histórico de  Stralsund, destacando os edificios de ladrillo en estilo gótico báltico de ambas as cidades.

## Orixe do nome
A orixe exacta do nome da cidade de Wismar segue sendo descoñecido. Menciónase como unha posibilidade, de que provén da derivación do nome  eslavo do terratenente do territorio, que foi coñecido primeiramente como lugar de Vysě mêr. A partir de 1229 o nome do asentamento foi cambiando de Wyssemaria, a Wissemaria e finalmente, a partir de 1246, a Wismeria.

O nome  Wizmar é mencionado na Saga  Kný tlinga que foi escrita en 1260 en Islandia. Nela menciónase que o rei Svend III de Dinamarca fixera terra en  Wizmar  Havn (Baía de  Wizmar) en 1147. Este evento é, con todo, probablemente  apócrifo.

## Economía e turismo
A economía de  Wismar foi impactada de forma desfavorable pola reunificación alemá en 1990. Cunha taxa de desemprego de 13.9 %,​ ten unha taxa de desemprego maior á media do estado de  Mecklemburgo- Pomerania Occidental e moito maior á de Alemaña en xeral. A industria naval e a da madeira son as máis importantes. O maior  empregador de  Wismar é o estaleiro naval  Nordic  Yards con máis de 600 empregados.

O desenvolvemento positivo da industria turística continuou no ano 2012, cando se estableceu un novo récord de visitantes. Este crecemento atribúese en parte ao nomeamento da cidade como Patrimonio da Humanidade, pero tamén grazas á popularidade en Alemaña da serie de televisión policial *SOKO Wismar*. Hai un total de 1624 camas de hotel na cidade.

## Notas
Nigel Terry

**Nigel Terry**, nado en Bristol o 15 de agosto de 1945 e finado o 30 de abril de 2015, foi un actor británico de cinema e teatro. É probabelmente máis coñecido polo seu papel como o Rei Artur no filme de John Boorman  *Excalibur* (1981). Terry dedicouse principalmente ó teatro clásico. Nos seus papeis para a televisión e o cinema interpretou principalmente papeis históricos.

## Filmografía 
**The Lion in Winter* (1968) - John
**Slade in Flame* (1975) - Assistant Disc Jockey (sen acreditar)
**Excalibur* (1981) - Rei Artur
**Sylvia* (1985) - Aden Morris
**Déjà Vu* (1985) - Michael / Greg
**Caravaggio* (1986) - Caravaggio
**On Wings of Fire* (1986) - Zaratustra
**The Last of England* (1987) - Narrator (voice)
**War Requiem* (1989) - Abraham
**Edward II* (1991) - Mortimer
**Christopher Columbus: The Discovery* (1992) - Roldan
**Blue* (1993) - Narrator (voz)
**The Hunchback* (1997, telefilme) - Rei Lois XI
**Far From the Madding Crowd* (1998, telefilme) - Mr. Boldwood
**On Wings of Fire* (2001) - Zarathustra
*''The Emperor's New Clothes* (2001) - Montholon
**The Search for John Gissing* (2001) - Alan Jardeen
**FeardotCom* (2002) - Turnbull
**The Ride* (2003) - Mr. Silverstone
**The Tulse Luper Suitcases* (2003) - Sesame Esau
**Troia* (2004) - Archeptolemus
**Red Mercury* (2005) - Lindsey
**Blackbeard* (2006, miniserie) - Calico Billy
**Genghis Khan: The Story of a Lifetime'' (2010) - Mulwick

## Véxase tamén 
### Ligazóns externas 
*
Throb Throb

***Throb Throb*** é o álbum de estrea da banda estadounidense de punk rock Naked Raygun, publicado no ano 1985 a través do selo Homestead Records. Foi o primeiro dos lanzamentos do grupo en contar coa mestría musical de John Haggerty, cuxa forma de tocar a guitarra caracterizou o son da banda durante os anos 80. Quarterstick Records reeditou o álbum en 1999 engadindo unha primeira versión de "Libido" como material extra, que orixinalmente aparecía no *Flammable Solid 7"*.

## Edición 
Naked Raygun combinara recursos con outras bandas locais, como Big Black e The Effigies, para publicar eles mesmos discos baixo o nome de Ruthless Records.  En 1983 editaron o EP *Basement Screams* e despois, tras un cambio na formación, gravaron o álbum *Throb Throb*. Tres cancións do disco, "Surf Combat", "Gear" e unha versión máis curta de "Libido", apareceran no primeiro sinxelo de Naked Raygun, "Flammible Solid" (un tributo ao primeiro álbum de Stiff Little Fingers, *Inflammable Material*). Tras fichar por Homestead Records, o lanzamento do álbum atrasouse ata o seguinte ano.

O libreto de letras de *Throb Throb* deseñouse para semellarse a uns planos con texto branco sobre fondo azul, e nalgunhas versións do disco as letras incluso aparecían do revés, como se dun plano real se tratase. O disco estivo en catálogo durante os anos 80 e foi remasterizado e editado en CD. Cando Quarterstick Records volveu a publicar o material da banda en 1999, a distribuidora orixinal de Homestead lanzou as 400 copias finais do disco en vinilo verde.

A portada foi creada polo debuxante de cómics de Chicago Mike Saenz.

## Listaxe de cancións 
# "Rat Patrol" (Haggerty) – 2:13
# "Surf Combat" (Gonzalez) – 1:13
# "Gear" (Pezzati) – 2:47
# "Metastasis" (Gonzalez) – 2:24
# "Leeches" (Pezzati) – 3:17
# "Roller Queen" (Pezzati/Haggerty) – 3:07
# "On" (Gonzalez) - 0:28
# "I Don't Know" (Haggerty/Pezzati) - 3:30
# "Libido" (Colao) - 3:26
# "No Sex" (Pezzati) - 1:52
# "Only in America" (Durango/Colao) - 3:04
# "Stupid" (Durango) - 1:10
# "Managua" (Gonzalez) - 2:13

## Notas
Golfo de Anadyr

O **Golfo de Anadyr**, ou **Baía de Anadyr** (), é unha gran baía no mar de Bering no extremo nordés de Siberia.

## Localización 
A baía é aproximadamente rectangular e ábrese cara ao sueste. As esquinas están (no sentido horario desde o sur) Cabo Navarin (outra fonte di que é o adxacente Cabo Tadeo), Esteiro Anadyr, Baía Kresta e Cabo Chukotsky na Península de Chukchi. Ten uns 400 quilómetros de diámetro. Unha longa barra de grava corre pola costa nordés por aproximadamente 72&nbsp;km. ao leste da baía Kresta. O Golfo de Anadyr está cuberto de xeo normalmente 10 meses ao ano. Baleas como a balea de Groenlandia e  a cincenta poden aparecer preto das costas.

## Civilización 
A cidade de Anadyr, o centro administrativo do distrito autónomo de Chukotka, está situada no esteiro de Anadyr. Provideniya, na baía de Komsomolskaya (anteriormente Porto Emma, unha rama da Baía de Provideniya) e Egvekinot, na baía de Kresta son os seguintes asentamentos costeiros máis grandes.

## Notas
## Véxase tamén
### Bibliografía
### Outros artigos
### Ligazóns externas
Choncha Bonet

**María Asunción Bonet Correa**, máis coñecida como **Choncha Bonet**, nada na Coruña o 22 de abril de 1922 e finada en San Miguel de Neira de Rei (Baralla) o 9 de setembro de 2011, foi unha pintora galega.

## Traxectoria 
Foi a primoxénita, de catro irmáns (José, Antonio e Jesús Santiago), filla de José Bonet Peñalver, militar e pintor afeccionado, e de Asunción Correa Calderón, escritora. Expuxo por primeira vez no Círculo de Belas Artes de Lugo en 1954. Pasou temporadas en Madrid, Roma e París. Expuxo no Galerías de Arte de Madrid, Círculo de Belas Artes de Madrid e no Concello da Coruña. Doou varias obras a favor da ONG católica española Manos Unidas, da Asociación Vía María (infancia) e da ONG Nuevo Futuro.

Teñen obra súa o Concello da Coruña, o Museo Provincial de Lugo e varias coleccións particulares.

## Notas 
## Véxase tamén 
### Bibliografía 
* 
* 
* 
* 
* 
*  e  (1981). *Plástica Gallega*, Caja de Ahorros Municipal de Vigo, ISBN 84-7231-603-3.
* 

### Ligazóns externas 
* https://chonchabonet.wordpress.com/ .
Włodzimierz Roman Juszczak

**Włodzimierz Roman Juszczak**, nado en Legnica (RP de Polonia) o 19 de xullo de 1957, é un relixioso grecocatólico ucraíno de Polonia, dende 1999 bispo de Wrocław-Gdańsk.
## Traxectoria 
Naceu na cidade de Legnica na entón República Popular de Polonia, o 19 de xullo de 1957. O 18 de xuño de 1978 profesou como membro da Orde de San Basilio Magno, facendo os seus votos solemnes o 1 de maio de 1983. O 28 de maio do mesmo ano foi ordenado sacerdote

## Notas
Louis Labeyrie

**Louis Labeyrie**, nado o 11 de febreiro de 1992 en Gonesse, é un xogador profesional de baloncesto francés que xoga para o UNICS Kazan da VTB United League. Cunha altura de 2,08 metros pode xogar nas posicións de ala-pivote e pivote.

## Traxectoria 
O 26 de xuño de 2014, Labeyrie foi elixido na 57ª posición do Draft da NBA de 2014 polos Indiana Pacers. Na mesma noite do Draft foi traspasado ós New York Knicks. O 27 de xullo de 2018, Labeyrie asinou un contrato de dous anos co Valencia Basket da Liga ACB. O 3 de xullo de 2020, Labeyrie e o Valencia chegaron a un acordo para ampliar o seu contrato ata 2022. Após a finalización do seu contrato, Labeyrie asinou polo UNICS Kazan da VTB United League.

## Notas 
## Véxase tamén 
### Ligazóns externas 
* Perfil en ACB.es 
* Perfil en Euroleague.net